Magnus III od Švedske
<s>Magnus III rođen kao Magnus Birgersson a po nadimku znan kao Ladulås (1240.- 18. decembar 1290.), bio je švedski kralj od 1275. do 1290.</s>

<s>Magnus je za svoje vladavine uveo feudalizam u Švedsku i formirao plemstvo.</s>

<s>Biografija</s>

<s>Rođen je kao drugi najstariji sin Birger jarl Magnussona, nakon očeve smrti 1266., kao vojvoda od Södermanlanda zajedno sa bratom Erikom, počeo je osporavati vlast svog starijeg brata
kralja Valdemara.</s><s>Njega je uz pomoć Danaca porazio u Bitci kod Hove (Västergötland) - 1275.</s><s>Nakon bitke je Magnus izabran za kralja i okrunjen 24. maja u uppsalskoj katedrali.</s>

<s>Oženio se njemačkom princezom i na taj način došao u kontakt sa kontinentalnim oblicima feudalne ekonomije.</s><s>Statutom koji je izdao na otoku Alsnö 1279. formirao je švedsku aristokraciju -  frälse, koji su u zamjenu za 
svoj društveni status i brojne privilegije bili dužni opremiti sebe za ratne dužnosti.</s><s>Ironično je da je time stekao reputaciju zaštitnika malih ljudi i njihove imovine, koji su Magnusu dali nadimak Ladulås (ambarski lokot).</s>

<s>Magnus je pored toga dobio podršku crkve koju je oslobodio poreza.</s><s>Pored toga povećao je privilegije njemačkih i švedskih trgovaca, pokrenuo kraljevsko savjetodavno vijeće, počeo kodifikaciju zakona i potakao druge reforme kojima je osnažio kraljevsku vlast i upravu u Švedskoj.</s>

<s>Kada je umro, naslijedio ga je njegov desetogodišnji sin Birger čija je vladavina protekla u stalnim sukobima sa rivalskom braćom i magnatima koji su ga htjeli srušiti s trona.</s>

<s>Izvori</s>

<s>Vanjske veze</s>

<s>Magnus I "ladulås" >> Birgersson na portalu Historiska Personer</s>

<s>Švedski vladari</s>

